## Pravilnik o izmjenama i dopunama Pravilnika o uvjetima za vatrogasne pristupe

### NN 142/2003 (10.9.2003.), Pravilnik o izmjenama i dopunama Pravilnika o uvjetima za vatrogasne pristupe

# MINISTARSTVO UNUTARNJIH POSLOVA

2084

Na
temelju članka 53. stavka 2. Zakona o zaštiti od požara (»Narodne novine«, br.
58/93.), ministar unutarnjih poslova uz suglasnost ministra zaštite okoliša i
prostornog uređenja i ministra pomorstva, prometa i veza, donosi

## PRAVILNIK

### o izmjenama i dopunama Pravilnika o uvjetima za vatrogasne pristupe

Članak
1.

U
Pravilniku o uvjetima za vatrogasne pristupe (»Narodne novine« broj: 35/94.,
55/94.), u članku 1. iza stavka 1. dodaju se novi stavci 2. i 3. koji glase:

»Od
uvjeta za vatrogasne pristupe propisanih odredbama ovog Pravilnika može se
odstupiti samo iznimno i to u slučajevima građenja i rekonstrukcije:

– građevina
unutar zaštićenih kulturnih dobara,

– građevina
izvan građevinskog područja (planinarski i lovački domovi i sl.) do kojih nisu
izgrađene javne prometne površine.

U slučajevima
odstupanja iz stavka 2. podstavka 1. ovog članka obvezna je primjena dodatnih
mjera zaštite od požara (npr. ugradnja stabilnog sustava za automatsko gašenje
požara tipa sprinkler, dva sigurnosna izlazna puta i slično) i pribavljanja
pozitivnog mišljenja nadležne vatrogasne postrojbe o mogućnosti izvršenja učinkovitog
gašenja i evakuacije raspoloživom tehnikom (glede geometrije i nosivosti
vatrogasnih pristupa i dr.) u konkretnim uvjetima.«

Članak
2.

Iza članka
1. dodaje se novi članak 1a. koji glasi:

 »Članak 1a.

Vatrogasni
pristupi ne moraju biti osigurani za građevinu u slučajevima:

1. građenja
ili rekonstrukcije građevina kod kojih visina poda najviše etaže predviđene za
boravak ljudi, od razine okolnog terena s kojeg će se obavljati evakuacija i gašenje
u slučaju požara, nije veća od 4 m;

2.
rekonstrukcije građevina kod kojih visina poda najviše etaže predviđene za
boravak ljudi, od razine okolnog terena s kojeg će se obavljati evakuacija i gašenje
u slučaju požara, nije veća od 8 m i koja ima najmanje dva puta za izlaženje iz
svake prostorije, od kojih je jedan izgrađen kao siguran put za izlaženje;

3.
rekonstrukcije građevina kod kojih visina poda najviše etaže predviđene za
boravak ljudi, od razine okolnog terena s kojeg će se obavljati evakuacija i gašenje
u slučaju požara, nije veća od 12 m, uz uvjet da putovi za izlaženje budu izgrađeni
na način propisan točkom 2. ovoga stavka, a prostori građevine ugroženi požarom
pokriveni stabilnim sustavom za automatsko gašenje požara tipa sprinkler;

Udaljenost
bilo koje točke građevine iz stavka 1. ovog članka od vatrogasnog prilaza, s
kojeg je moguće obaviti vatrogasnu intervenciju (gašenje i evakuaciju)
slobodnom površinom bez vozila, ne smije biti veća od 100 m.«

Članak
3.

U članku
2. stavak 1., podstavak 3. mijenja se i glasi:

»Iznimno,
od stavka 2. ovog članka stambene građevine kolektivne izgradnje, kod kojih
visina poda najviše etaže predviđene za boravak ljudi od razine okolnog terena
s kojeg će se obavljati evakuacija i gašenje u slučaju požara nije veća od 12 m
moraju imati osiguran najmanje jedan vatrogasni pristup i to s duže strane
objekta ako imaju prostore ugrožene požarom pokrivene sta­bil­nim sustavom za
gašenje požara tipa sprinkler, a jednostrano orijentirane jedinice koje nisu
orijentirane prema vatrogasnom pristupu moraju imati i najmanje dva sigurnosna
izlaza.«

Članak 4.

U članku 3. stavku 1., iza podstavka 3., dodaju se
novi podstavci 4. i 5. koji glase:

»– sigurnosni put za izlaženjeje dio građevine
koji je omeđen građevinskim elementima otpornim na požar 60 minuta, a vratima
otpornosti 30 minuta, osim ako posebnim propisom nije drugačije određeno;

– rekonstrukcija postojeće građevine, građenje građevine
i zaštićeno kulturno dobro su pojmovi koji imaju značenja utvrđena posebnim
propisom;.«

Članak 5.

U članku 10. iza stavka 1. dodaje se novi stavak 2.
koji glasi:

»Ravni vatrogasni prilazi mogu biti izvedeni i kao
vozne trake širine od najmanje 1,1 m, a razmak između traka mora iznositi 0,8
m.«

Dosadašnji stavci 2., 3., 4. i 5. postaju stavci 3.,
4., 5. i 6.

Članak 6.

Ovaj Pravilnik stupa na snagu osmog dana od dana
objave u »Narodnim novinama«.

Broj: 511-01-21631/03-1170.

Zagreb, 27. kolovoza 2003.

Ministar
**Šime Lučin,** v. r.

if !supportEmptyParas endif

Pravilnik, NN 142/2003-2084